211 കിലോ കഞ്ചാവുമായി അഞ്ചുപേര് പിടിയില് ചാലക്കുടി: ആന്ധ്രയില്നിന്ന് സംസ്ഥാനത്തിെന്റ വിവിധ ഭാഗങ്ങളിലേക്ക് മൊത്തവിതരണത്തിന് വാഹനങ്ങളില് കൊണ്ടുവന്ന 211 കിലോ കഞ്ചാവുമായി അഞ്ചുപേര് പിടിയില്. സമീപകാലത്ത് നടന്ന കേരള പൊലീസിെന്റ ഏറ്റവും വലിയ കഞ്ചാവ് വേട്ടകളില് ഒന്നാണിത്. ചില്ലറ വിപണിയില് നാല് കോടിയോളം രൂപ വിലവരുന്ന കഞ്ചാവാണ് പിടികൂടിയതെന്ന് പൊലീസ് അറിയിച്ചു. ഉറവിടത്തെക്കുറിച്ചും പ്രതികള്ക്ക് സാമ്ബത്തിക സഹായം ചെയ്തവരെക്കുറിച്ചും ഇവരില്നിന്ന് കഞ്ചാവ് വാങ്ങി വില്ക്കുന്നവരെക്കുറിച്ചും അന്വേഷിക്കുകയാണെന്നും പൊലീസ് പറഞ്ഞു. തൃശൂര് എല്തുരുത്ത് ആലപ്പാട് പൊന്തേക്കന് വീട്ടില് ജോസ് 40, മണ്ണുത്തി വലിയവീട്ടില് സുബീഷ് 42, പഴയന്നൂര് വടക്കെത്തറ വേണാട്ടുപറമ്ബില് എന്.എം. മനീഷ് 23, തമിഴ്നാട് തേനി സ്വദേശി സുരേഷ് 35, തൃശൂര് കുണ്ടുകാട് താണിക്കുടം തേമനാ വീട്ടില് രാജീവ് 42 എന്നിവരാണ് അറസ്റ്റിലായത്. റൂറല് ജില്ല പൊലീസ് മേധാവി ജി. പൂങ്കുഴലിയുടെ നേതൃത്വത്തിലുള്ള ജില്ല ലഹരി വിരുദ്ധ സ്ക്വാഡും കൊരട്ടി പൊലീസും ചേര്ന്നാണ് കഞ്ചാവ് പിടികൂടിയത്. ലോറിയിലും കാറിലുമായാണ് കഞ്ചാവ് കൊണ്ടുവന്നിരുന്നത്. വാഹനം കൊരട്ടിയില് എത്തിയപ്പോള് ലോറി പരിശോധിച്ചപ്പോഴാണ് പിന്ഭാഗത്ത് സംശയം തോന്നാത്ത രീതിയില് ടാര്പായ ഇട്ട് മൂടിയ നിലയില് കഞ്ചാവ് കണ്ടെത്തിയത്. പ്രതികളില്നിന്ന് ലഭിച്ച വിവരം അനുസരിച്ച് കാര് പരിശോധിച്ചപ്പോള് അതിലും കഞ്ചാവ് കണ്ടെത്തുകയായിരുന്നു. ജില്ല ക്രൈംബ്രാഞ്ച് ഡിവൈ.എസ്.പി സി. ഷാജ് ജോസ്, ചാലക്കുടി ഡിവൈ.എസ്.പി സി.ആര്. സന്തോഷ്, കൊരട്ടി സി.ഐ ബി.കെ. അരുണ്, ജില്ല ക്രൈംബ്രാഞ്ച് എസ്.ഐ എം.പി. മുഹമ്മദ് റാഫി, എസ്.ഐ ഷാജു എടുത്താടന്, ജില്ല ലഹരി വിരുദ്ധ സ്ക്വാഡ് അംഗങ്ങളായ എ.എസ്.ഐമാരായ ജയകൃഷ്ണന്, ടി.ആര്. ഷൈന്, സീനിയര് സിവില് പൊലീസ് ഓഫിസര്മാരായ സൂരജ് വി. ദേവ്, ലിജു ഇയ്യാനി, വി.ആര്. രഞ്ജിത്, സി.പി.ഒമാരായ ഷറഫുദ്ദീന്, മാനുവല്, സജി, ജിബിന്, നിതീഷ്, റൂറല് സൈബര് സെല് ഉദ്യോഗസ്ഥരായ സനൂപ്, മനു, കൊരട്ടി പൊലീസ് സ്റ്റേഷനിലെ എസ്.ഐമാരായ ജോഷി, സുരേഷ്, സജി വര്ഗീസ്, പ്രദീപ്, സിജു എന്നിവരാണ് അന്വേഷണ സംഘത്തില് ഉണ്ടായിരുന്നത്.